Раслыйм:

«Сәләт» ТРЯИФ

Генераль директоры

Э.Р. Насыйбуллина

\_\_\_\_\_\_\_\_\_\_\_\_\_\_\_\_

“ ” апрель 2022 ел

Форумның «ИҖАТ» (ARTS BILER FORUM) сменасын үткəрү турында

**НИГЕЗЛӘМӘ**

1. Гомуми нигезләмәләр

Форумның «ИҖАТ» (ARTS BILER FORUM) сменасы (алга таба – Форум) 2018 нче елдан бирле оештырыла һәм Биләр дәүләт тарихи-археология музей-тыюлыгы территориясендә Татарстан Республикасы Президенты Рөстəм Нургали улы Миңнеханов йомышы һәм ярдəме белəн XI Халыкара «Сəлəт» яшьлəр белем бирү форумының икенче сменасы буларак үткəрелə.

Форум катнашучыларга иҗат лабораториялəре кысаларында уникаль белем һəм экспертлар тарафыннан тəкъдимнəр бирү, уку-укыту һəм мəдəният программаларында үзлəрен күрсəтү һәм компетенцияләрен яхшырту, башка катнашучылар һəм экспертлар белəн профессиональ, мəдəни элемтəлəр булдыру, төрле юнəлешлəр һəм жанр үзенчəлеклəре белəн, шулай ук сайлап алынган юнəлеш кысаларында яңа тенденциялəр белəн танышу, килəчəк үсешкə этəргеч алу өчен мөмкинлеклəр мохите булдыру максатыннан оештырыла.

Форум Татарстан Республикасы «Сəлəт» яшьлəр иҗтимагый фонды, Татарстан Республикасы яшьлəр эшлəре министрлыгы, Татарстан Республикасы Алексеевск муниципаль районы белəн берлектə оештырыла.

Форумны үткəрү өчен оештыручылар һəм чакырылган экспертлар арасыннан һəр этапны əзерлəү һəм үткəрүне гамəлгə ашыручы Форумның башкарма дирекциясе (алга таба – Дирекция) төзелə.

2. Форумның максатлары һәм бурычлары

Форумның төп максаты – сəлəтле балаларның, яшьлəрнең, остазларның музыка, бию һəм театр сəнгате өлкəсендə иҗади потенциалын ачу, үстерү, гамəлгə ашыру мәйданчыгын булдыру.

Форум бурычлары:

* музыка, бию һəм театр сəнгате өлкəсендə сəлəтле балаларны, яшьлəрне ачыклау;
* иҗат белəн кызыксынучы яшьлəрне берлəштерә, үстерә, рухи һəм мəдəни яктан баета торган мохит булдыру;
* милли мəдəниятне, гореф-гадəтлəрне һəм татар телен саклап калу, үстерү һəм популярлаштыру;
* музыка, бию һəм театр сəнгате өлкəсендə катнашучыларның осталыгын арттыру;
* катнашучыларда иҗади эшчəнлеккə карата кызыксынуны ныгыту;
* катнашучыларның сайлап алынган юнəлештə кызыксынуларын арттыру;
* иҗади эшчəнлекнең төрле юнəлешлəрен һəм жанрларын яшьлəр арасында популярлаштыру;
* иҗади коллективлар һəм башкаручылар арасында һөнəри, мəдəни элемтəлəр булдыру һəм ныгыту;
* проектта катнашучыларның һəм экспертларның үзара хезмəттəшлеге өчен мəйданчык булдыру;
* Татарстан Республикасы иҗади генофондын саклау һəм үстерү.
  1. Форумны үткәрү этаплары

Форум 3 этапта үткәрелә:

1 нче этап – «Катнашучылардан гаризалар кабул итү»: **2022 нче елның 5 нче** **апреленнəн 14 нче маена кадəр.** Гаризалар килешенгән форма буенча[**www.selet.biz**](http://www.selet.biz) сайтында кабул ителə. Гаризада иҗади номерның видеоязмасы булу зарури.

2 нче этап – «Читтəн торып сайлап алу этабы»: **2022 нче елның 20 нче маеннан 30 нчы** **маена кадəр.** Эспертлар комиссиясе Форумга катнашучыларны тапшырылган гариза, анда күрсəтелгəн казанышлар həм видеоязмалар нигезендәге конкурс нәтиҗәсендә сайлап ала.

3 нче этап – «Төп этап. Форумда катнашу»: **2022 нче елның 3 нче июленнəн 8 нче** **июленə кадəр.** Форумның уку-укыту һәм мәдәни программаларында катнашу: остаханәләр, тренинглар, иҗади очрашулар, түгәрәк өстәлләр, **иҗади лабораторияләр** һәм лабораторияләрнең нәтиҗәсе буларак гала-концерт. Форум кысаларында **катнашучыларның җитәкчеләре өчен уку-укыту программасы** каралган.

4. Форумда катнашу шартлары

4.1. Форум 3 юнәлеш буенча үткәрелә: бию, музыка, театр.

4.2. Форумда аерым башкаручылар һәм коллективлар катнаша ала.

4.3. Коллектив составында катнашучылар аерым башкаручылар буларак та катнаша ала. Моның өчен катнашучы, коллектив исеменнән җибәрелгән гаризадан тыш, яңа иҗади номер әзерләп, шәхси гариза җибәрергә тиеш.

4.4. Катнашучыларның яше.

4.4.1. Аерым чыгыш ясаучы катнашучыларның яше 12 дән 22 яшькә кадәр.

4.4.2. **Театр юнәлеше** коллективларында 12 яшьтән кечерәк яисә 22 яшьтән өлкәнрәк катнашучылар 25%-ка 75% (билгеләнгән яшь категориясе) чагыштырмасында булырга мөмкин. **Бию һәм музыка юнәлешләре** коллективларында катнашучылар яше катгый 12 яшьтән алып. Дирекциянең 12 яшьтән кечерәк булган кандидатларны Форумда катнаштырмау хокукы бар.

4.5. Форумда катнашу өчен [www.selet.biz](http://www.selet.biz) сайтында билгеләнгән үрнәктә гариза җибәрергә кирәк. Һəр иҗади номерга аерым гариза тутырыла. Гаризаның һəр соравына җавап бирү зарури. Гаризада иҗади номерның видеоязмасына сылтаманы күрсәтергә кирәк. Катнашучылар тапшырылган гаризалар, анда күрсәтелгән казанышлар һәм иҗади номерларның видеоязмалары нигезендәге конкурс нәтиҗәсендә сайланып алыначаклар.

4.5.1. **Мөһим:** гариза тутыру процессында иҗади номерның яисә спектакльнең (1 сəгать тә 30 минуттан артмаска тиеш) видеоязмасын җибəрерү шарт. Моның өчен, видеоязманы Google Диск яисə шуңа охшаш платформага урнаштырып, аның сылтамасын гаризада күрсəтергə кирəк. Видеоязмалар сайлап алу процессында исəпкə алыначак.

4.6. Форумга гариза тутырган очракта, башкаручылар һəм коллективлар аларның шəхси мəгълүматларын эшкəртүгə рөхсəт бирəлəр.

4.7. Гаризалар һәм видеоязмалар буенча Форумда катнашучыларны Дирекция сайлап ала.

4.8. Форумның өченче этабында (3 нче июльдән 8 нче июльгә кадәр) рәсми чакыру алганнар гына катнаша. Гаризалар кабул итү этабы тәмамланганнан соң, конкурсны узучылар исемлеге [www.selet.biz](http://www.selet.biz) сайтында 2 атна дәвамында урнаштырыла.

4.9. Катнашучылар Форумга китү пунктына (Казан шәһәре) мөстəкыйль рəвештə килəлəр. Форумга бару өчен төгəл җыелу вакыты, урыны өстəмə рəвештə хəбəр ителəчəк.

4.10. Форумга барган очракта, һəр катнашучы үзе белəн түбəндəге документларны алырга тиеш:

- РФ паспорт копиясе (2, 3, 5 нче битләр) яисә туу турында таныклык;

- 079/У формадасындагы медицина белешмəсе;

- мəҗбүри медицина иминияте полисы күчермəсе;

- өйдə инфекция авырулары һәм Covid-19 авыручысы белән контакт юклыгы турында белешмә (Форумга килгəнче, иң күп дигәндә, 3 көн алдан алына).

4.11. Сəхнə костюмнарын, реквизит һәм башка җиһазларны Форумга алып килергə кирəкми. Катнашучы аларны Форумга алып килгəн очракта җаваплылыкны үз өстенə ала.

4.12. **Музыка юнəлешендəге** катнашучылар, чыгыш өчен уен коралы кирəк булган очракта, аны Форумга үзлəре белəн алып килергə тиешлəр. Катнашучы уен коралы өчен җаваплылыкны үз өстенə ала.

4.13. Форумда катнашу бушлай.

4.14. Форумда катнашучылар туклану, чатырларда урнашу, шулай ук махсус фирмалы раздаткалар белән тəэмин ителə.

4.15. Катнашучыларга əлеге нигезлəмəнең барлык шартларын үтəү зарури. Әхлакый кагыйдәләрне бозучылар Дирекция карары белəн Форумда катнашуда тыелалар.

5. Бию юнәлеше: катнашучыларны бәяләү критерияләре һәм таләпләр

5**.**1. Катнашучыларның яше.

5.1.1. Түбəндəге яшь категориялəрендə уза:

- 12-14 яшь,

- 15-17 яшь,

- 18-22 яшь.

5.1.2. Коллективлар һəр яшь категориясенә бары тик бер яшь төркемен генə тəкъдим итə ала.

5.1.3. Бию юнәлешендәге катнашучыларның яше катгый 12 яшьтән алып.

5.1.4. Төрле яшь категорияләренә караган коллективларның яшь категориясе 75%-ка (төп яшь категориясе) 25% (башка яшь категориясе) чагыштырмасыннан чыгып билгеләнә.

5.2. Конкурсның сайлап алу этабында катнашу шартлары.

5.2.1. Форумда катнашу өчен [www.selet.biz](http://www.selet.biz) сайтында билгеләнгән үрнәктә гариза җибәрергә кирәк. Һəр иҗади номерга аерым гариза тутырыла. Гаризаның һəр соравына җавап бирү зарури. Гаризада иҗади номерның видеоязмасына сылтаманы күрсәтергә кирәк. Катнашучылар тапшырылган гаризалар, анда күрсәтелгән казанышлар һәм иҗади номерларның видеоязмалары нигезендәге конкурс нәтиҗәсендә сайланып алыначаклар.

5.2.2. Гаризаны тутырган очракта, иҗади номерның видеоязмасын җибәрү шарт. Моның өчен видеоязманы Google Диск яисə шуңа охшаш платформага урнаштырырга һәм аның сылтамасын гаризада күрсəтергə кирәк. Иҗади номер сайлап алу процессында исəпкə алыначак.

5.3. Форумда, иҗади лабораториялəрнең катнашучыларын билгелəү өчен, остаханәләр оештырылачак. Остаханәләр нəтиҗәлəре буенча остазлар катнашучыларны сайлап алып, үз командаларын туплый. Остазларның иҗади лабораториялəренə үтмəгəн катнашучылар Форумның Татарстан Республикасы һəм Рəсəйнең башка төбәкләренең əйдəп баручы хореографлары һəм биючелəре тарафыннан әзерләнгән уку-укыту программасында белем алачак.

5.4. Бəялəү критерияләре:

* башкару техникасы;
  + артистлык осталыгы, хиссияте;
  + оригинальлек һәм үзенчәлеклек;
  + музыкальлек.

5.5. Сəхнə костюмнарын, реквизит һәм башка җиһазларны Форумга алып килергə кирəкми. Катнашучы аларны Форумга алып килгəн очракта җаваплылыкны үз өстенə ала.

6. Җыр юнәлеше: номинацияләр, катнашучыларны бәяләү критерияләре һәм таләпләр

6.1. Катнашучыларның яше.

6.1.1. Түбəндəге яшь категориялəрендə уза:

* 12-15 яшь,
* 16-19 яшь,
* 20-22 яшь.

6.1.2. Җыр юнәлешендә катнашучыларның яше катгый 12 яшьтән алып.

6.1.3. Төрле яшь категорияләренә караган коллективларның яшь категориясе 75%-ка (төп яшь категориясе) 25% (башка яшь категориясе) чагыштырмасыннан чыгып билгеләнә.

6.2. Үз эченə түбəндəге номинациялəрне ала:

- «Эстрада/джаз вокалы» (соло, кече форма – дуэт һəм трио, ансамбль);

- «Татар халык җыры стилизациясе» (соло, кече форма – дуэт һəм трио, ансамбль);

- «Халык вокалы» (соло, кече форма – дуэт һəм трио, ансамбль);

- «Академик вокал» (соло, кече форма – дуэт һəм трио, ансамбль);

- «Автор җыры»;

- «Музыка уен коралында уйнау» (соло, кече форма – дуэт һəм трио, ансамбль);

- «Вокал-инструменталь ансамбль» (соло, кече форма – дуэт һəм трио, ансамбль).

6.2.1. Башкаручы яки коллектив бары тик бер номинациядə генə катнаша ала.

6.3. Конкурсның сайлап алу этабында катнашу шартлары.

6.3.1. Форумда катнашу өчен [www.selet.biz](http://www.selet.biz) сайтында билгеләнгән үрнәктә гариза җибәрергә кирәк. Һəр иҗади номерга аерым гариза тутырыла. Гаризаның һəр соравына җавап бирү зарури. Гаризада иҗади номерның видеоязмасына сылтаманы күрсәтергә кирәк. Катнашучылар тапшырылган гаризалар, анда күрсәтелгән казанышлар һәм иҗади номерларның видеоязмалары нигезендәге конкурс нәтиҗәсендә сайланып алыначаклар.

6.3.2. Гаризаны тутырган очракта, иҗади номерның видеоязмасын җибәрү шарт. Моның өчен видеоязманы Google Диск яисə шуңа охшаш платформага урнаштырырга һәм аның сылтамасын гаризада күрсəтергə кирәк. Иҗади номер сайлап алу процессында исəпкə алыначак.

6.3.3. Барлык җырлар татар телендə башкарыла.

6.3.4. Чыгыш ясау вакыты 2 минуттан артмаска тиеш. Регламент бозылган очракта, Дирекция чыгышны туктатырга хокуклы.

6.4. Форумда, иҗади лабораториялəрнең катнашучыларын билгелəү өчен, остаханәләр оештырылачак. Остаханәләр нəтиҗәлəре буенча остазлар катнашучыларны сайлап алып, үз командаларын туплый. Остазларның иҗади лабораториялəренə үтмəгəн катнашучылар Форумның Татарстан Республикасы һəм Рəсəйнең башка төбәкләренең əйдəп баручы хореографлары һəм биючелəре тарафыннан әзерләнгән уку-укыту программасында белем алачак.

6.5. Чыгыш ясау өчен уен коралы кирəк булган очракта, катнашучы аны Форумга үзе белəн алып килергə тиеш. Бу очракта катнашучы уен коралы өчен җаваплылыкны үз өстенə ала.

6.6. Бəялəү критерияләре:

- музыкальлек, артистлык осталыгы, музыкаль əсəрнең сəнгатьчә укылышы,

- интонация чисталыгы һəм яңгырау сыйфаты,

- тембр матурлылыгы һəм тавыш көче,

- сəхнə культурасы,

- башкару осталыгы.

6.7. Форумда катнашучыларга түбəндəге техник талəплəр куела:

- фонограмма USB хəтер җайланмасында сакланырга тиеш;

- барлык фонограммаларда башкаручының исеме, фамилиясе, коллектив исеме, номинация, яшь категориясе, əсəр исеме күрсəтелергə тиеш (мисал өчен: «Нур» вокал ансамбле, академик вокал, 16-19 яшь, «Казан»).

- «плюс»ка, ягъни фонограммага кушылып җырлау тыела;

- бэк-вокал партиялəрен керткəн, вокалист көен кабатлаучы фонограмма куллану тыела.

6.8. Сəхнə костюмнарын, реквизит һәм башка җиһазларны Форумга алып килергə кирəкми. Катнашучы аларны Форумга алып килгəн очракта җаваплылыкны үз өстенə ала.

7. Театр юнәлеше: номинацияләр, катнашучыларны бәяләү критерияләре һәм таләпләр

7.1. Катнашучыларның яше.

7.1.1. Түбəндəге яшь категориялəрендə уза:

* 12-14 яшь,
* 15-18 яшь,
* 19-22 яшь.

7.1.2. Коллективларда 12 яшьтән кечерәк яисә 22 яшьтән өлкәнрәк катнашучылар 25%-ка 75% (билгеләнгән яшь категориясе) чагыштырмасында булырга мөмкин.

7.1.3. Төрле яшь категорияләренә караган коллективларның яшь категориясе 75%-ка (төп яшь категориясе) 25% (башка яшь категориясе) чагыштырмасыннан чыгып билгеләнә.

7.2. Үз эченә түбәндәге номинацияләрне ала :

* «Нәфис сүз» (соло, коллектив);
* «Кече формалар театры»;
* «Эстрада миниатюралары театры»;
* «Драматик театр»;
* «Конферанс»;
* «Клоунада»;
* «Стендап».

7.2.1. Номинацияләрдә индивидуаль башкаручылар һәм иҗади коллективлар катнаша ала.

7.2.2.1. **«Нәфис сүз» номинациясен** сайлаучы катнашучылар ирекле формада бер əсəр тəкъдим итə: чәчмә әсәр, шигърият, шул исәптән авторлык əсəре, əдəби-музыкаль композиция һ.б. Иҗади номерның дәвамлылыгы – 5 минуттан, әдəби-музыкаль композициянең дәвамлылыгы 8 минуттан артмаска тиеш. Әсәрнең татар телендә яисә татар теленнән тәрҗемә булуы шарт.

7.2.2.2. **Калган номинацияләрне** сайлаучы катнашучылар бер әсәр тәкъдим итә. Тəкъдим итү формасы ирекле: моноспектакль, спектакль, заманча һəм классик авторларның драматик өзеклəре, шул исəптəн дөнья драматургиясе авторлары. Һəрбер номерның дәвамлылыгы (видеоязма) 5 минуттан кыскарак һəм 1 сəгать тə 30 минуттан озынрак булмаска тиеш. Чыгыш ясауның татар телендә булуы яисә татар теленнән тәрҗемә ителүе шарт. Шулай ук татар телендә булмаган, әмма татар мәдәниятен күрсәткән әсәрләр белән чыгыш ясарга була. Яисә гомумән тел кулланыйча номер куярга мөмкин.

7.3. Бəялəү критерияләре:

- əсəр темасын ачуда тулылык һəм тəэсирлелек;

- артистлык осталыгы, сəнгать образын ачу, башкару дəрəҗəсе;

- дикция;

- башкару осталылыгы;

- оригинальлек, тəэсирлелек, хиссилек;

- башкарыла торган əсəрнең катлаулылыгы;

- композицион карар;

- репертуарның башкаручыларның яшь үзенчəлеклəренə туры килүе.

7.4. Конкурсның сайлап алу этабында катнашу шартлары.

7.4.1. Форумда катнашу өчен [www.selet.biz](http://www.selet.biz) сайтында билгеләнгән үрнәктә гариза җибәрергә кирәк. Һəр иҗади номерга аерым гариза тутырыла. Гаризаның һəр соравына җавап бирү зарури. Гаризада иҗади номерның видеоязмасына сылтаманы күрсәтергә кирәк. Катнашучылар тапшырылган гаризалар, анда күрсәтелгән казанышлар һәм иҗади номерларның видеоязмалары нигезендәге конкурс нәтиҗәсендә сайланып алыначаклар.

7.4.2. Гаризаны тутырган очракта, иҗади номерның яисә спектакльнең (дәвамлылыгы 1 сәгать тә 30 минуттан артмаска тиеш) видеоязмасын җибәрү шарт. Моның өчен видеоязманы Google Диск яисə шуңа охшаш платформага урнаштырырга һәм аның сылтамасын гаризада күрсəтергə кирәк. Иҗади номер сайлап алу процессында исəпкə алыначак.

7.5. Форумда, иҗади лабораториялəрнең катнашучыларын билгелəү өчен, остаханәләр оештырылачак. Остаханәләр нəтиҗәлəре буенча остазлар катнашучыларны сайлап алып, үз командаларын туплый. Остазларның иҗади лабораториялəренə үтмəгəн катнашучылар Форумның Татарстан Республикасы һəм Рəсəйнең əйдəп баручы театр вәкилләре тарафыннан әзерләнгән уку-укыту программасында белем алачак.

7.6. Форумның төп этабына костюмнар, реквизит һәм башка җиһазларны алып килергә кирәкми. Алып килгән очракта, катнашучы аларның сакланышы һәм бөтенлеге өчен үзе җавап тота.

7.7. Театр юнәлеше катнашучыларының барасыннан Форумның төп этабына үзләре белән кара кием (асты һәм өсте) алып килүләре сорала.

8. Иҗади лабораториялəр эшчəнлеге, аларда катнашу шартлары

8.1. Форумның уку-укыту программасы кысаларында һəр юнəлеш өчен («бию

юнəлеше», «музыка юнəлеше», «театр юнəлеше») иҗади лабораториялəр эшлəячəк.

8.2. Һəр юнəлешнең үз экспертлары бар, шулай итеп, һəр юнəлеш кысаларында берничə лаборатория эшлəячəк.

8.3. Иҗади лабораториялəргә катнашучылар остазлар тарафыннан остаханәләр нигезендә (**бию юнәлеше, театр юнәлеше**) һәм чыгыш ясау (**музыка юнәлеше**) нигезендә сайланып алыначаклар. Катнашучылар арасында аерым (индивидуаль) башкаручылар, коллективлар һəм коллективлардан сайланып алынган берничə катнашучы була ала (бу экспертлар төркеме карарында).

8.4. Һəр эксперт үзе сайлап алган төркем белəн аерым мәйданчыкта эшлəячəк.

8.5. Һəр лаборатория үзенең иҗади эшен Форумның гала-концертында күрсəтəчəк.

9. Форум дирекциясе

Дирекция Форумны əзерлəү һəм уздыру өчен җаваплы.

Дирекция составы Халыкара «Сəлəт» яшьлəр белем бирү форумының оештыру

комитеты əгъзалары, чакырылган экспертлардан төзелə һəм «Сəлəт» ТРЯИФ генераль директоры тарафыннан раслана.

Форумны əзерлəү һəм үткəрү буенча барлык оператив эшне Дирекция башкара:

- Форумның барлык этапларының административ тəэмин итә;

- Форум программасын əзерли һəм раслый;

- үткəрелү урынын һəм вакытын билгели;

- режиссер төркеменең составын раслый;

- Форум гала-концерты сценариясе һəм режиссурасын булдыру өчен җавап бирə;

- хəзерге Нигезлəмəгə, «Сəлəт» ТРЯИФ генераль директоры белəн килешеп, өстəмəлəр һəм үзгəрешлəр кертергə хокуклы.

Форум Дирекциясенең контактлары:

* тел.: +7 9276705671/+7 9178891033 (эш вакыты: c 9.00-20.00),
* email: [artsbilerforum@selet.biz](mailto:artsbilerforum@selet.biz).

10. Форумның экспертлар комиссиясе

Программа чараларын үткəрү өчен экспертлар комиссиясе булдырыла.

Форумның экспертлар комиссиясе составы Форум идеялəрен популярлаштыруга ярдəм итүче Татарстан Республикасы һəм Рəсəй Федерациясенең атказанган һəм танылган артистлары, актерлары, композиторлары, укытучылары, шагыйрьлəре, продюсерлары, режиссерлары һəм башка иҗади элита вəкиллəреннəн төзелə.

Барлык катнашучылар Халыкара «Сəлəт» яшьлəр белем бирү форумы катнашучысы дипломнары белəн бүлəклəнə.